సత్య సాయి బాబా
సత్య సాయి బాబా జన్మనామము సత్యనారాయణరాజు . 1926 నవంబరు 23న పుట్టపర్తిలో జన్మించాడు. 20వ శతాబ్దంలో ప్రసిద్ధి చెందిన మతగురువు ఇతనిని 'గురువు' అనీ, 'వేదాంతి' అనీ, 'భగవంతుని అవతారం' అనీ పలువురు విశ్వసిస్తారు. ఇతని మహిమల పట్ల చాలామందికి అపారమైన విశ్వాసం ఉంది. ఈయన 2011 ఏప్రిల్ 23న నిర్యాణం చెందారు.
కొత్తపల్లి సత్యశ్రీమన్నారాయణ
కొత్తపల్లి సత్యశ్రీమన్నారాయణ నిరసన కవులలో ఒకడిగా ప్రసిద్ధుడు. ఇతడు 1947, డిసెంబర్ 31న జన్మించాడు. ఇతడు ఇంజనీరింగులో శిక్షణ పొందాడు. ఆంధ్రప్రదేశ్ రాష్ట్ర విద్యుత్తు బోర్డులో డివిజనల్ ఇంజనీర్‌గా పనిచేశాడు. ఇతడు కాంగ్రెస్ పార్టీ సలహాదారుగా కూడా పనిచేశాడు. ఇతడు 2009, జనవరి 1వ తేదీ రాజమండ్రిలో హృద్రోగంతో మరణించాడు.